internet vaartha 115 Views
టెస్టు చరిత్రలో ఇది రెండవసారి
కాన్పూర్‌ : టీమిండియా ఆడిన 500వ చారిత్రాత్మక మ్యాచ్‌లో అరుదైన చరిత్ర లిఖించబడింది. కాగా మూడు టెస్టుల సిరీస్‌లో భాగంగా భారత్‌-న్యూజిలాండ్‌ మధ్య జరిగిన తొలి టెస్టులో 10 హాఫ్‌ సెంచరీలు నమోదు కావడం సరికొత్త రికార్డుకు దోహదం చేసింది. ఒక మ్యాచ్‌లో కనీసం ఒక్క సెంచరీ కూడా లేకుండా 10 హాఫ్‌ సెంచరీలు నమోదు కావడం టెస్టు చరిత్రలో ఇది రెండవ సారి మాత్రమే. కాగా ఈ మ్యాచ్‌ భారత్‌ తొలి ఇన్నింగ్స్‌లో మురళీ విజయ్ 65 పరుగులు,ఛటేశ్వర్‌ పుజారా 62 పరుగులతో హాఫ్‌ సెంచరీ చేయగా న్యూజిలాండ్‌ మొదటి ఇన్నింగ్స్‌లో లాథమ్‌ 58 పరుగులు,విలియమ్సన్‌ 75 పరుగులతో హాఫ్‌ సెంచరీలు నమోదు చేశారు.కాగా ఇరు జట్ల రెండవ ఇన్నింగ్స్‌లో మురళీ విజయ్ 76 పరుగులు,పుజారా  78 పరుగులు,రోహిత్‌ శర్మ 68 పరుగులు,జడేజా 50 పరుగులు,లూయక్‌ రోంచీ 80 పరుగులు,సాంట్నార్‌్‌ 71 పరుగులు సాధించారు.దీంతో మొత్తం సెంచరీ లేకుండా 10 హాఫ్‌ సెంచరీలు నమోదు కావడం కొత్త అధ్యాయాన్ని లిఃంచింది.కాగా ఈ మ్యాచ్‌లో భారత్‌ 197 పరుగుల తేడాతో ఘన విజయం సాధించింది.టెస్టు కెరీర్‌లో 500వ మ్యాచ్‌ ఆడిన భారత్‌ చారిత్రాత్మక గెలుపును సొంతం చేసుకుంది.చివరి రరోజు ఆటలో అశ్విన్‌,షమీలు విజృంభించడంతో కివీస్‌ ఘోర పరాజయం చవిచూసింది.కాగా భారత్‌లో జరిగిన టెస్టు మ్యాచ్‌ల్లో ఒక న్యూజిలాండ్‌ ఆటగాడు అయిదు వికెట్లు,50కు పైగా పరుగులు చేయడం 1988 తరువాత ఇదే తొలిసారి.సాంట్నార్‌ ఈ ఘనత సాధించాడు.అంతకు ముందు 1986-89 సీజన్‌లో జాన్‌ బ్రాస్‌ వెల్‌ అయిదు వికెట్లు 50కి పైగా పరుగుల ఘనత నమోదు చేశాడు.ఈ మ్యాచ్‌లో న్యూజిలాండ్‌ చివరి అయిదు వికెట్లను ఏడు పరుగుల వ్యవధిలో కోల్పోవడం ఆ జట్టుకు రెండవ అత్యల్పం.కాగా 1992-93 సీజన్‌లో న్యూజిలాండ్‌ చివరి సారి అయిదు పరుగులకు అయిదు వికెట్లను నష్టపోయింది.తన కెరీర్‌లో రెండవ టెస్టు ఆడుతున్న ల్యూకో రోంచీ రెండు హాఫ్‌ సెంచరీలు సాధించాడు. కాగా ఈ మ్యాచ్‌ రెండవ ఇన్నింగ్స్‌లో రోంచీ హాఫ్‌ సెంచరీ చేయగా అంతకు ముందు అరంగేట్రం మ్యాచ్‌లో హాఫ్‌ సెంచరీ నమోదు చేశాడు.